Paos punika tarikan wajib wujud yatra utawi sanèsipun déning nagari tumrap warga paos (satiyangan utawi bebadan ukum) kanggé ngragadi blanjaning nagari kaliyan manéka betahing warga. Boten mbayar paos utawi mingkuh saking kawajiban mbayar paos saged kinukum miturut undhang-undhang. Paos kapérang dados paos sanalika kaliyan paos boten sanalika kaliyan saged kabayaraken sarana yatra utawi damelan ingkang satimbang. Panarikan paos lami piyambak ingkang kawiyak katindakaken ing watawis taun 3000–2800 SM ing Mesir Kina.